**Ministru kabineta noteikumu projekta „Grozījums Ministru kabineta 2017. gada 6. jūnija noteikumos Nr. 313 „Traktortehnikas un tās piekabes reģistrācijas noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījums Ministru kabineta 2017. gada 6. jūnija noteikumos Nr. 313 „Traktortehnikas un tās piekabes reģistrācijas noteikumi”” (turpmāk – noteikumu projekts) sagatavots saskaņā ar Ceļu satiksmes likuma 10. panta 1.4 daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikuma projekta mērķis ir novērst Eiropas Savienības valstīs zagtas traktortehnikas vai tās piekabes reģistrāciju.  Noteikumu projekts paredz, ka Valsts tehniskās uzraudzības aģentūrai (turpmāk – Aģentūra) pirms traktortehnikas vai tās piekabes reģistrācijas Latvijā nepieciešamo informāciju pārbauda Šengenas informācijas sistēmas datubāzē. Šis pienākums Aģentūrai tiek noteikts, ievērojot grozījumus Šengenas informācijas sistēmas darbības likuma 14. panta otrajā daļā (stāsies spēkā 28.11.2018.), kas paredz Aģentūrai tiesības piekļūt Šengenas informācijas sistēmā iekļautajiem ziņojumiem.  Līdz šim reģistrējot no ārvalstīm ievestu traktortehniku un tās piekabes, Aģentūra nepārbaudīja, vai ziņojums par tām nav reģistrēts Šengenas informācijas sistēmā, kurā Eiropas Savienības dalībvalstis izsludina meklēšanā esošus transportlīdzekļus. Bez šādām pārbaudēm Šengenas informācijas sistēmā organizētās noziedzības grupējumiem tiek dota iespēja Latvijas tirgū realizēt citā valstī nozagtu traktortehniku vai tās piekabi.  Aģentūrai nosakot pienākumu Šengenas informācijas sistēmā pārbaudīt traktortehnikas un tās piekabes datus, tiks nodrošināts, ka Latvijā nebūs iespējams reģistrēt Eiropas Savienībā zagtu traktortehniku un tās piekabes. Tādējādi tiks ierobežota zagtās traktortehnikas un tās piekabes realizācija un reģistrācija Latvijā.  Noteikumu projekts nosaka Aģentūras rīcību, tai konstatējot, ka reģistrējamā traktortehnika vai tās piekabe ir iekļauta Šengenas informācijas sistēmā. Šādā gadījumā Aģentūrai ir jāpārtrauc reģistrācijas process un par to ir jāziņo tiesību aizsardzības iestādēm. |
| 3. | Projekta izstrādē iesaistītās institūcijas | Valsts tehniskās uzraudzības aģentūra |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz personām, kas veiks traktortehnikas un tās piekabes pirmreizējo reģistrāciju Latvijā, to pārreģistrāciju, noņemšanu no uzskaites atsavināšanai vai izvešanai no Latvijas. |
| 2. | Tiesiskā regulējuma ietekme uz tautsaimniecību un administratīvo slogu | Topošie īpašnieki varēs gūt pārliecību, ka reģistrējamā traktortehnika vai tās piekabe nav zagta un nav meklēšanā.  Attiecīgi pie atbildības tiks sauktas tās personas, kuras Latvijas tirgū piedāvās zagtus transportlīdzekļus vai veiks darbības, kas saistītas ar to legalizāciju. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
| |  | | --- | | **III. Tiesību akta projekta ietekme uz valsts budžetu un pašvaldību budžetiem** | | Projekts šo jomu neskar. | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana.  Noteikumu projekta izstrādes laikā notikušas konsultācijas ar Lauksaimniecības tehnikas ražotāju un tirgotāju asociāciju, Zemnieku saeimu un Lauksaimnieku organizāciju sadarbības padomi. |
| 2. | Sabiedrības līdzdalība projekta izstrādē | Informācija par noteikumu projektu no 2018. gada 1. līdz 9. novembrim bija ievietota Zemkopības ministrijas tīmekļvietnes [www.zm.gov.lv](http://www.zm.gov.lv) sadaļā „Sabiedriskā apspriešana”.  Noteikumu projekts elektroniski tika nosūtīts saskaņošanai Lauksaimniecības tehnikas ražotāju un tirgotāju asociācijai, Zemnieku saeimai un Lauksaimnieku organizāciju sadarbības padomei. |
| 3. | Sabiedrības līdzdalības rezultāti | Par tīmekļvietnē www.zm.gov.lv ievietoto noteikumu projektu iebildumi un priekšlikumi no sabiedrības netika saņemti.  Saskaņošanas procesā iebildumi no institūcijām un nevalstiskajām organizācijām netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts tehniskās uzraudzības aģentūra |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.  Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs Jānis Dūklavs

Bumbuls 67027184

[adris.bumbuls@zm.gov.lv](mailto:adris.bumbuls@zm.gov.lv)